Kai G. Henriksen

Kai Henning Gjesdal Henriksen (1956–2016) var en norsk næringslivsmann og politiker (H).

 Biografi 
Henriksen ble født i Tromsdalen og vokste opp på Bøler og Furuset i Oslo, senere på Ski.

Henriksen meldte seg inn i Unge Høyre mens han gikk på Ski gymnas. Han var formann i Akershus Unge Høyre fra 1979 til 1980, og i 1979 ble han valgt inn i både Ski kommunestyre og Akershus fylkesting.

Henriksen ble valgt inn i Unge Høyres sentralstyre i 1980. Han var viseformann fra 1982 til 1984 og formann fra 1984 til 1986. Han var personlig sekretær for utenriksminister Svenn Stray Willoch-regjeringen våren 1986, så for Høyres formann Rolf Presthus fra 1986 til 1988 og for handelsminister Kaci Kullmann Five i Syse-regjeringen fra 1989 til 1990. Han møtte 40 dager som vara på Stortinget i perioden 1985–1989.

Han ble cand.polit. med hovedfag i statsvitenskap med fransk og offentlig rett fra Universitetet i Oslo i 1984 og MBA-kandidat fra Harvard Business School fra 1992.

Henriksen var prosjektleder i McKinsey & Company fra 1992 til 1995, markedsdirektør i Avanse Forvaltning fra 1995 til 1997, administrerende direktør i Storebrand Bank fra 1997 til 2003, administrerende direktør i DLA Piper fra 2003 til 2006 og administrerende direktør i Vinmonopolet fra 2006 og til sin død i 2016.

I november 2014 ble Henriksen tildelt HR Norges pris «Kunsten å lede».

 Referanser 

 Eksterne lenker 


Kategori:Norske næringslivsledere
Kategori:Politiske rådgivere fra Høyre
Kategori:Unge Høyres ledelse
Kategori:Vararepresentanter til Stortinget
Kategori:Norske siviløkonomer
Kategori:Norske statsvitere
Kategori:Personer tilknyttet McKinsey
Kategori:Personer tilknyttet Storebrand
Kategori:Alumni fra Harvard Business School
Kategori:Alumni fra Universitetet i Oslo
Kategori:Personer fra Ski kommune
Kategori:Personer tilknyttet Vinmonopolet